HARTA INTERACTIVĂ a candidaților la alegerile locale 2024. Cine se luptă pentru șefia Consiliilor Județene și primăriilor marilor orașe din România
Bătăliile dintre PSD și PNL pentru aproape toate orașele cheie din România sunt istorie după ce cele două partide s-au aliat la guvernare și au decis să-și susțină candidaturile reciproc în orașele mari unde USR are primari în funcție: Timișoara, Brașov și Bacău. La Constanța, Iași, Cluj, Arad, Alba Iulia și Craiova pornesc cu cele mai mari șanse primarii aflați în funcții. Excepția numitorului comun o face Bucureștiul, după ce în urma investigației Hotnews, PSD și PNL au renunțat la candidatul comun Cătălin Cîrstoiu și mizează pe Gabriela Firea și Sebastian Burduja. Chiar și așa, cei doi evită să se atace. Miza mare și lupta dintre PSD și PNL se va da însă pe controlul județelor.